আল্লাহ্ পবীত্র কোরানে ইরশাদ করেছেনঃ আক্বিমিচ্ছালাতা লিযিকরী। অর্থাৎ আমার স্মরণের জন্য সালাত প্রতিষ্ঠা কর। এ নির্দেশ থেকে খুব সহজেই বুঝা যায় যে, সালাতে অন্তরের উপস্থিতি প্রধান উদ্দেশ্য ও শর্ত। কারন গাফিল বা উদাসীন থাকা স্মরণের বিপরীত। অতএব যে সালাতে উদাসীন থাকে, সে আল্লাহর স্মরণের জন্য সালাত প্রতিষ্ঠাকারী হতে পারেনা। হাদীসে বর্নিত আছে  যে, রাসুল সা. বলেছেন - মানুষ তার সালাতের ঠিক ততটুকু অংশই পাবে, যতটুকু সে বুঝে।  (এহইয়া -১ পৃ-২২১)। সুতরাং চিন্তা করে দেখা প্রয়োজন সালাতের প্রতিটি উচ্চারিত বাক্য বুঝে পড়া কতটুকু জরুরী। সালাত হলো ঈমানের আত্মিক ও দৈহিক নমুনা। মনোদৈহিক ইবাদত। ঈমানের আকৃতিগত মহড়া। সালাত ব্যতীত ঈমান কাল্পনিক বিষয় মাত্র। সালাত মুমীন ও কাফিরের মধ্যে পার্থক্যকারী, ঈমানের দলীল, সর্বশ্রেষ্ঠ ইবাদত। কারন আল্লাহ্ বলেছেন, নিশ্চয় সালাত মুমিনদের উপর ফরজ করা হয়েছে নির্দিষ্ট সময়ের মধ্যেকাজেই মুমিন অবশ্যই সালাত আদায় করবে। আবার  সালাত মুনাফিকের পরিচয়দানকারীও বটে। তারা সালাতে দাড়ায় অলসভাবে। কাজেই ইসলামের এই অতীব গুরুত্বপূর্ণ ইবাদত অত্যন্ত সতর্কতার সাথে আদায় করতে হয়। মূলতঃ যার সালাত যত সুন্দর বা কামিল তার ঈমানও ততই কামিল। ফরজ সালাত পাঁচ ওয়াক্ত। অর্থাৎ দিনে রাতে মিলিয়ে পাচঁবার নির্দিষ্ট সময়ে সালাত আদায় প্রত্যেক মুমিনের উপর আবশ্যিক করা হয়েছে। শুভ্র প্রভাত (সুবেহ্ সাদিক) থেকে সুর্যোদয়ের পূর্ব পর্যন্ত ফজর, দ্বিপ্রহরের পর যোহর, অপরাহ্নে আসর, সূর্যাস্তের পর সন্ধ্যায় মগরিব এবং অন্ধকার সমাচ্ছন্ন হওয়ার পর ইশার সময়। আল্লাহ পবিত্র  কুরআনে বলেছেন তোমরা মাতাল অবস্থায় সালাতের নিকটবর্তী হয়োনা, যে পর্যন্ত যা বল -তা না বুঝ। এটা শরাব হারাম হওয়ার পূর্বে নাযিলকৃত আয়াত। এখানে সালাতের পাঠকৃত শব্দাবলী বুঝার অবস্থাকেই সালাত আদায়ের পূর্বশর্ত ঘোষনা করা হয়েছে। কাজেই সালাতে পাঠকৃত সকল শব্দাবলীর অর্থ বুঝে নেয়া অত্যন্ত জরুরী। সুতরাং তোমার জন্য অত্যন্ত আবশ্যিক যেতুমি যদি আরবী না জান তবে অন্তত সালাতের শুরু থেকে শেষ পর্যন্ত যা পাঠ করতে হয় সেগুলো প্রতিটি শব্দের অর্থ মুখস্ত করে নিবে, -এক্ষেত্রে কোন প্রকার ওজরই গ্রহনীয় নয়। তা মাসআলার আবরণেই হোক  বা জাগতিক কারণের চাদরেই হোক -কিছুতেই বিভ্রান্ত হয়ো না। কিছু অধিকাংশ আলিম তোমাকে বলতে পারে বিশুদ্ধ উচ্চারণ জানা জরুরী কিন্তু অর্থ না জানলেও সালাত হয়ে যাবে -তাদের এ কথায় প্রবঞ্চিত হয়ে আল্লাহর বাণীকে উপেক্ষা করোনা। 